મુંબઇ, 26 સપ્ટેમ્બરઃ ટીમ ઇન્ડિયાનો વધુ એક ‘બેચલર' હવે લગ્નના તાંતણે બંધાઇ ગયો છે. અમે વાત કરી રહ્યાં છીએ, ભારતીય ટીમના ધુરંધર યુવા ક્રિકેટર અજિંક્ય રહાણેની, જેણે આજે મુંબઇમાં રાધિકા ઘોપાવકર સાથે લગ્ન કરી લીધા છે. અહેવાલો અનુસાર અજિંક્ય અને રાધિકાએ અરેન્જ મરેજ કર્યાં છે. બન્ને મુંબઇના છે અને બન્ને મલુંડ વિસ્તારમાં રહે છે. લગ્નના એક દિવસ પહેલા(25 સપ્ટેમ્બરે) રહાણેએ ટ્વિટર પર પણ સંદેશ થકી પોતાનો ઉત્સાહ વ્યક્ત કર્યો હતો. તેણે લખ્યું હતું કે, બધી તૈયારીઓ પૂર્ણ થઇ ગઇ છે. જીંદગી નવી ઇનિંગ શરૂ કરવા માટે તૈયાર છે. આવતી કાલથી(26 સપ્ટેમ્બર) હું પરણિત વ્યક્તિ બની જઇશ.